На основу члана 104. став 3. Закона о основама система образовања и васпитања („Службени гласник РС“, број 88/2017, 27/2018-др.закони и 10/2019), члана 2. и 4. Уредбе о критеријумима за доношење акта о мрежи јавних предшколских установа и акта о мрежи јавних основних школа („Службени гласник РС“, број 21/2018), члана 32. Закона о локалној самоуправи („Службени гласник РС“, број 129/2017, 83-2014-др. закон, 101/2016-др.закон и 47/2018), и члана 41. и 138. Статута Општине Владичин Хан ("Службени гласник Пчињског округа" број 21/2008 и 8/2009 и „Службени гласник Града Врања“, број 11/2013, 5/2017 и 14/2017), Скупштина Општине Владичин Хан, на седници одржаној 03.03.2019. године, донела је

**ОДЛУКУ**

**О МРЕЖИ ЈАВНИХ ПРЕДШКОЛСКИХ УСТАНОВА НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Овом Одлуком, на подручју општине Владичин Хан, утврђује се број и просторни распоред јавних предшколских установа, седиште и издвојена одељења, објекти предшколске установе или други простор према врсти и структури уважавајући циљеве и принципе предшколског васпитања и образовања и потребу оптималног коришћења расположивих ресурса у установи и локалној заједници, за обављање делатности васпитања и образовања деце предшколског узраста (у даљем тексту: мрежа предшколских установа).

**Члан 2**

На територији општине Владичин Хан делатност предшколског васпитања и образовања обавља Предшколска установа „ Пчелица „ Владичин Хан.

**Члан 3**

Мрежу Предшколске установе „ Пчелица „ Владичин Хан чине:

* објекат предшколске установе у седишту,
* објекти предшколске установе ван седишта,
* простори у основним школама (издвојеним одељењима школе)

**Мрежу јавних предшколских установа чине:**

|  |  |  |  |  |
| --- | --- | --- | --- | --- |
| **Ред.**  **бр.** | **Назив установе** | **Седиште и адреса** | **Издвојена одељења** | **Узраст** |
| 1. | Предшколска установа „Пчелица“ | Владичин Хан  ул. Ратка Павловића бб |  | од 2-6,5 година |
| 2. |  |  | Забавиште Владичин Хан | од 3-6,5 година |
| 3. |  |  | Стубал | од 5,5-6,5 година |
| 4. |  |  | Сува Морава | од 5,5-6,5 година |
| 5. |  |  | Житорађе | од 5,5-6,5 година |
| 6. |  |  | „Свети Сава“ В.Хан | од 5,5-6,5 година |
| 7. |  |  | Лепеница | од 3-6,5 година |
| 8. |  |  | Мањак | од 5,5-6,5 година |
| 9. |  |  | Прекодолце | од 5,5-6,5 година |
| 10. |  |  | Полом | од 5,5-6,5 година |
| 11. |  |  | Џеп | од 5,5-6,5 година |
| 12. |  |  | Врбово | од 5,5-6,5 година |
| 13. |  |  | Козница | од 5,5-6,5 година |
| 14. |  |  | Владичин Хан  А.Асентијевића бб | од 3–5,5 година |
|  | | | | |

**Члан 4.**

Предшколска установа у објектима и просторијама које користи у оквиру своје делатности развија и остварује програме предшколског васпитања и образовања и то:

* Програм неге и васпитања деце узраста од 2-3 године старости,
* Програм предшколског васпитања и образовања деце од 3 године до припремног предшколског програма и
* Припремни предшколски програм

**Члан 5.**

Програм припреме деце пред полазак у основну школу у оквиру предшколског васпитања и образовања траје 4 сата дневно најмање 9 месеци.

**Члан 6.**

Саставни део ове одлуке чини Елаборат о плану мреже јавних предшколских установа са седиштем на територији општине Владичин Хан за период од 2019 до 2024, односно пет година.

**Члан 7.**

Ступањем на снагу ове одлуке престаје да важи Одлука о мрежи предшколских установа на територији општине Владичин Хан (“Службени гласник Града Врања“, број 32/17).

**Члан 8.**

Одлука ступа на снагу осмог дана од дана објављивања у „Службеном гласнику Града Врања".

**СКУПШТИНА ОПШТИНЕ ВЛАДИЧИН ХАН**

**БРОЈ: 06-18/13/19-I**

**ЗАМЕНИК ПРЕДСЕДНИКА**

**Мирослав Ђорђевић**